Notum fore cupimus et presentibus et subsequentibus sancte matris nostre ecclesie filiis Aymonem et coniugem eius Varonem quoque et Vidonem filios eiusdem coniugis ac Dodonem et uxorem eius natosque illorum monachis Sancte Marie Novi Monasterii octo iornales terre inculte apud Gilliacum fundum concessisse pro remedio animarum suarum cunctorumque predecessorum suorum parentum tam libere ut ex toto nil sibi inde retinerent. Istis autem predicti monachi viginti solidos filiis vero coniugis suprascripti Aymonis quia huius terre heredes sperabantur duas tunicas de fustania sponte sua ob recordationem facti tribuebant. Et hii sunt testes : Henricus et Valo presbiteri, Olderius, Vido de Sais, Petrus de Granunt, Girardus Ceo, Girardus maior, Baldricus clericus, Hugo, Valo maior. Helysabeth quoque domina castri Virziacensis et filii eius Arnulphus etiam cognomento Cornutus qui decem solidos inde suscepit et coniunx eius filiusque illorum Raynaldus et filia hoc donum laudantes et confirmantes quicquid iuris in predicta terra hactenus possederant predictis servis Dei reliquerunt. Monachi vero Sancti Germani de Parisiaco IIIIor iornales terre similiter inculte insuper etiam nemorose que contigua extat supra memoratis octo iornalibus habentes antedictis monachis pauperibus Novi Monasterii causa Dei magneque sue misericordie communi consilio capituli sui contulerunt. Et ut esset perpetua memoria huius doni monachi Sancte Marie decem solidos ob recordationem facti Parisiacensibus obtulerunt. Dehinc predicti monachi de Parisiaco igne caritatis ac misericordie super inopia antescriptorum pauperum monachorum succensi annuerunt eis ut pro decimatione duodecim iornalium terre quam ipsi ac prescripti homines illis ad vineam platandam donaverant modium tantum vini annuatim solverent. Quod si fructus huius vinee aliquo anno perierit monachique modium reddere nequiverint ex eo parvo quod in vinea remanserit usitatam illo anno decimam reddant denuoque cum Dominus fructus vinee servaverit ad modium reddendum revertantur. Hec sunt statuta tempore domni Rainaldi abbatis Sancti Germani illo scilicet ista postulante ordinante et ad effectum perducente cui sibique gregi commisso Deus dives in omnibus et potens misericordiam et pietatem in futuro retribuere dignetur Amen. Sciendum est quod a dextris et a sinistris predictorum duodecim iornalium sunt vinee que postquam hec facta sunt Cisterciensibus sunt date et antedictis vineis contigue quas hic subnotabimus. Vineam versus villam que dicitur Cambola donavit monachis Viriacus de eadem villa laudantibus uxore sua Alia et filiis eorum Girardo, Virico et Arnaldo, necnon Leticia de Nue domina videlicet predicti Viriaci de qua eamdem vineam hactenus tenuerat et Guillermo filio predicte domine. Iterum vineam que est versus villam que dicitur Voona dederunt monachis Hugo miles de Virgiaco cognomento Albus laudantibus uxore eius et filiis Dodone, Odone, Milone ac Vidone necnon et Hugone maiore de Gilliaco et fratre eius Baldrico clerico et Henrico et Bartholomeo filiis eiusdem clerici. Porro vineam in valle predicte vinea contigua dederunt sepedictis servis Dei Leobaldus de Manni et uxor eius laudantibus Martino, Witione et uxore eius et filiis. Terram quoque in qua cellarium constructum est sicuti clausura continetur nobis dederunt Valo Gile miles de Vergiaco et uxor eius ac filii et filie, Andreas etiam Pelet et uxor eius et filii, necnon Constabeles et uxor eius et filii et Martinus bubulcus Sancti Germani et uxor eius et filii laudantibus dominis Marrigniacensis castri et Arnulpho Cornu de quibus isti predictam terram hactenus tenuerant. Ratum etiam illo tempore habuerunt et laudaverunt domini prescripti castri et Arnulphus Cornu si aliquis homo aliquid de eis tenens placitum monachis inde fecerit.